CELEX: 31987R2488
Language: el
Date: 1987-08-17 00:00:00
Title: Κανονισμός (ΕΟΚ) αριθ. 2488/87 της Επιτροπής της 17ης Αυγούστου 1987 περί επαναφοράς της εισπράξεως τελωνειακών δασμών για τα αλκαλοειδή της κίνας της διάκρισης 29.42 Β του κοινού δασμολογίου, καταγωγής Ινδονησίας, δικαιούχου των προβλεπομένων από τον κανονισμό (ΕΟΚ) αριθ. 3924/86 του Συμβουλίου

Avis juridique important

|

31987R2488

Κανονισμός (ΕΟΚ) αριθ. 2488/87 της Επιτροπής της 17ης Αυγούστου 1987 περί επαναφοράς της εισπράξεως τελωνειακών δασμών για τα αλκαλοειδή της κίνας της διάκρισης 29.42 Β του κοινού δασμολογίου, καταγωγής Ινδονησίας, δικαιούχου των προβλεπομένων από τον κανονισμό (ΕΟΚ) αριθ. 3924/86 του Συμβουλίου  

Επίσημη Εφημερίδα αριθ. L 231 της 18/08/1987 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2488/87 ΤΗΣ ΕΠΙΤΡΟΠΗΣ  της 17ης Αυγούστου 1987  περί επαναφοράς της εισπράξεως τελωνειακών δασμών για τα αλκαλοειδή της κίνας της διάκρισης 29.42 Β του κοινού δασμολογίου, καταγωγής Ινδονησίας, δικαιούχου των προβλεπομένων από τον κανονισμό (ΕΟΚ) αριθ. 3924/86 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3924/86 του Συμβουλίου της 16ης Δεκεμβρίου 1986 περί εφαρμογής των γενικευμένων δασμολογικών προτιμήσεων κατά το έτος 1987 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 15,  Εκτιμώντας:  ότι, δυνάμει του άρθρου 1 του κανονισμού (ΕΟΚ) αριθ. 3924/86, τα προϊόντα του παραρτήματος ΙΙ, καταγωγής χωρών και εδαφών που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 14·  ότι, σύμφωνα με το εν λόγω άρθρο 14, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικυνόμενες ανταλλαγές πληροφοριών με τα κράτη μέλη· για το σκοπό αυτό πρέπει να ληφθεί υπόψη η βάση αναφοράς που ισούται γενικά με το 5 % των συνολικών εισαγωγών το 1984 στην Κοινότητα προϊόντων καταγωγής τρίτων χωρών·  ότι για τα αλκαλοειδή της κίνας της διάκρισης 29.42 Β του κοινού δασμολογίου, η βάση αναφοράς διαμορφώνεται σε ύψος 767 000 ECU·  ότι κατά την ημερομηνία της 7ης Αυγούστου 1987 οι εισαγωγές των προϊόντων αυτών στην Κοινότητα, καταγωγής Ινδονησίας, ανέρχονται δια καταλογισμού στο ύψος της εν λόγω βάσεως αναφοράς · ότι η ανταλλαγή πληροφοριών στην οποία προέβη η Επιτροπή, απέδειξε ότι η διατήρηση του προτιμησιακού καθεστώτος (απειλεί να προκαλέσει) οικονομικές δυσχέρειες (σε μια περιοχή της Κοινότητας)· ότι κρίνεται ως εκ τούτου σκόπιμη η επαναφορά των τελωνειακών δασμών για τα εν λόγω προϊόντα έναντι της Ινδονησίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 21 Αυγούστου η ανασταλείσα, δυνάμει του κανονισμού (ΕΟΚ) αριθ. 3924/86, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Ινδονησίας, στην Κοινότητα:  1.2 //  //  // Κλάση  του κοινού  δασμολογίου   // Περιγραφή εμπορευμάτων   //  //  // 29.42 Β   // Αλκαλοειδή φυτικά, φυσικά ή αναπαραγμένα με σύνθεση, άλατα, αιθέρες, εστέρες αυτών και άλλα παράγωγα:   //   // Αλκαλοειδή της κίνας   //    //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Αυγούστου 1987.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 373 της 31. 12. 1986, σ. 1.